CELEX: 62012TN0276
Language: lv
Date: 2012-06-15 00:00:00
Title: Lieta T-276/12: Prasība, kas celta 2012. gada 15. jūnijā — Chyzh u.c./Padome

18.8.2012   
            
            
               LV
            
            
               Eiropas Savienības Oficiālais Vēstnesis
            
            
               C 250/18
            
         Prasība, kas celta 2012. gada 15. jūnijā — Chyzh u.c./Padome
   (Lieta T-276/12)
   2012/C 250/33
   Tiesvedības valoda — angļu
   
      Lietas dalībnieki
   
   
      Prasītāji: Yury Aleksandrovich Chyzh (Minska, Baltkrievija), Triple TAA (Minska, Baltkrievija), NefteKhimTrading STAA (Minska, Baltkrievija), Askargoterminal ZAT (Minska, Baltkrievija), Bereza Silicate Products Plant AAT (Berezas rajons, Baltkrievija), Variant TAA (Berezovskas rajons, Baltkrievija), Triple-Dekor STAA (Minska, Baltkrievija), KvartsMelProm SZAT (Khotislav, Baltkrievija), Altersolutions SZAT (Minska, Baltkrievija), Prostoremarket SZAT (Minska, Baltkrievija), AquaTriple STAA (Minska, Baltkrievija), Rakovsky brovar TAA (Minska, Baltkrievija), TriplePharm STAA (Logoysk, Baltkrievija) un Triple-Veles TAA (Molodechno, Baltkrievija) (pārstāvji — D. O’Keeffe, Solicitor, un B. Evtimov, advokāts)
   
      Atbildētāja: Eiropas Savienības Padome
   
      Prasītāju prasījumi
   
   
               —
            
            
               atcelt Padomes 2012. gada 23. marta Īstenošanas regulu (ES) Nr. 265/2012, ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju (OV L 87, 37. lpp.), ciktāl tā attiecas uz prasītājiem;
            
         
               —
            
            
               atcelt Padomes 2012. gada 23. marta Īstenošanas lēmumu 2012/171/KĀDP, ar ko īsteno Lēmumu 2010/639/KĀDP par ierobežojošiem pasākumiem pret Baltkrieviju (OV L 87, 95. lpp.), ciktāl tas attiecas uz prasītājiem, un
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza divus pamatus.
   
               1)
            
            
               Ar pirmo pamatu tiek apgalvots, ka ar apstrīdētajiem Padomes pasākumiem ir pārkāpts pienākums norādīt pienācīgu pamatojumu prasītāju iekļaušanai to personu sarakstā, kurām ir piemērojami ierobežojošie pasākumi, vai, pakārtoti, ka Padomes argumentācijā ir pieļautas acīmredzamas kļūdas vērtējumā;
            
         
               2)
            
            
               Ar otro pamatu tiek apgalvots, ka ar apstrīdētajiem Padomes pasākumiem ir pārkāptas tiesības uz aizstāvību un tiesības uz taisnīgu lietas izskatīšanu, jo tie nesniedz prasītājiem iespēju faktiski īstenot to tiesības, īpaši tiesības tikt uzklausītam. Ņemot vērā ciešo saistību starp tiesībām uz aizstāvību un tiesībām uz efektīvu pārbaudi tiesā, ir pārkāptas arī prasītāju tiesības uz efektīvu tiesisko aizsardzību.